NaiveNeuron/SloPal huggingface dataset:
Matej, Ondrej, poslanec NR SR (2010-10-12):
Ďakujem pekne za slovo, pán predseda. Milé kolegyne, milí kolegovia, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady vystúpil k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 283/2002 Z. z. o cestovných náhradách v znení neskorších predpisov (tlač 92), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie súčasnej, dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedeného v § 67 a 68 zákona Národnej rady Slovenskej republiky o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel správny. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporúčam, aby podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. V prípade, že plénum Národnej rady rozhodne o prerokovaní predmetného zákona v druhom čítaní, navrhnem, aby v súlade s rozhodnutím predsedu Národnej rady Slovenskej republiky č. 82 z 24. septembra 2010 a podľa § 71 zákona o rokovacom poriadku návrh zákona prerokovali nasledovné výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady, Výbor Národnej rady pre hospodárstvo, výstavbu a dopravu, Výbor Národnej rady pre pôdohospodárstvo a životné prostredie, Výbor Národnej rady pre verejnú správu a regionálny rozvoj, Výbor Národnej rady pre sociálne veci. Pán predsedajúci, prosím, otvorte rozpravu k uvedenému vládnemu návrhu zákona.
Jarjabek, Dušan, poslanec NR SR (2021-07-23):
Ďakujem pekne, pán predsedajúci. Pán poslanec Šeliga, ja sa vrátim vo vašom vystúpení len k jednej vete, ktorú stále opakujete, a nielen vy, a to je to dvanásťročné vládnutie SMER-u. Vy sa stále tvárite tak, ako keby ten SMER tuná dvanásť rokov vládol ako nejaká samozvaná strana, ktorá vládla, vládla a stále vládla a ľudia to nechceli, že vládla. Uvedomte si, túto stranu zvolili ľudia, tak ako ju budú voliť aj po týchto nasledujúcich, predpokladám, predčasných voľbách. Čo môžete povedať vy po tom roku vašeho vládnutia? Že v tejto chvíli bojujete o svoju politickú existenciu, pán poslanec. A vy vyčítate SMER-u, že dvanásť rokov ho ľudia volili. Vy vyčítate SMER-u, dvanásť rokov objektivizácie tými ľuďmi, ktorí ho volili, tými občanmi, s takým množstvom preferenčných hlasov, ktoré jednotliví kolegovia poslanci dostávali, a vy sa tu tvárite, ako keby to naozaj bola samozvaná voľba. Veď si to uvedomte, prestaňte takýmto spôsobom už dehonestovať všetko to, čo sa tu za tých dvanásť rokov spravilo, a spravte z toho aspoň jednu dvanástinu, pán poslanec, aby bolo čo kritizovať. Lebo zatiaľ toto všetko, čo sa tu udialo za ten jeden rok vašeho vládnutia, je jeden obrovský trapas. Trapas, na ktorý sa bude spomínať ešte veľmi dlho. A vy to veľmi dobre viete, lebo toto sú určite vaše posledné mesiace, pán poslanec.
Šimečka, Michal, podpredseda NR SR (2024-02-06):
Ďakujem pekne. Pán poslanec Hlina.
Glváč, Martin, podpredseda NR SR (2017-10-17):
S reakciou pani poslankyňa Gaborčáková.
Lipšic, Daniel, poslanec NR SR (2014-01-30):
Ďakujem. Pán poslanec Muňko, vy ste mi včera avizovali, že dáte nejaký taký prejav k zásadnému riešeniu rómskej otázky, tak som počúval, čo poviete. Musím povedať, že otázka kriminality akejkoľvek, bielej, čiernej, zelenej, je vždy problém. A to bolo za našej vlády, nie za vašej, upozorňujem vás, sa práve v lokalitách, kde je vyššia kriminalita, teda najmä na východnom Slovensku, asi strojnásobil počet policajtov v pohotovostných motorizovaných jednotkách, zriadili sa osobitné skupiny mimo krajských miest, konkrétne v Krompachoch, v Poprade, v Michalovciach, vo Vranove, práve kvôli riešeniu kriminality. Ale spomenuli ste aj prípad pána Dobrovodského, ktorému minister vnútra rozhodol, že nebude ani kamera na ulici Družstevnej v Malackách, ani hliadka. A teraz nepýtajte sa ani mňa, ani pána Kaliňáka, kedy sa pánovi Dobrovodskému lepšie žilo, opýtajte sa na to jeho, on tam žije, zistíte, čo vám povie, lebo to povedal verejne. Povie vám on osobne, ako sa mu zhoršila situácia po tom, keď bola odmontovaná kamera za ministra Kaliňáka, nie je tam hliadka, opýtajte sa jeho na to. A vyprosím si, pán poslanec Muňko, aby ste si o mňa v takomto prípade vo svojom vystúpení obtierali svoje ústa. Ja som proti kriminalite akejkoľvek, neprispôsobivých, aj Rómov, aj bielych, potom ešte aj bielych golierov. Preto vás žiadam, aby ste takéto vystúpenie vo vzťahu ku mne už nezopakovali radšej.
Hrnčiar, Andrej, doterajší podpredseda NR SR (2020-03-20):
Pani poslankyňa Jana Cigániková.
Štefanec, Ivan, poslanec NR SR (2010-12-02):
Ďakujem pekne, pán podpredseda. Dovoľte mi, informovať vás, dámy a páni, že v rozprave vystúpil jeden pán poslanec Beblavý, nebol podaný procedurálny návrh. Pán poslanec podal dva pozmeňujúce návrhy. Najskôr budeme hlasovať o bodoch zo spoločnej správy naraz o bodoch 1 až 7 s odporúčaním gestorského výboru schváliť.
Nicholsonová, Lucia, poslankyňa NR SR (2014-11-08):
Toto je k téme. Pani podpredsedníčka, ale toto je podľa mňa k téme. Tí ľudia sa všetci vyjadrujú k téme, keď ste si to nevšimli. Tam nie je jedna vec, ktorá by bola nejakým spôsobom vytrhnutá z kontextu. To je to, čo si ľudia myslia aj o kauze CT, aj o všetkom, čo sa tu popáchalo. A pozrite sa, priatelia, ako ja si myslím, že toto je úloha opozície, toto je jediná reálna úloha opozície: Upozorňovať na to, čo sa tu deje, a rečniť o tom tak, aby sa to dozvedeli ľudia vonku, aby sa im pootvárali oči. Vy veľmi dobre viete, že počty nepustia, že my nemáme reálnu silu na to, aby sme skutočne odvolali premiéra tejto krajiny, nech by si to zaslúžil akokoľvek. Nemáme reálnu silu ani na to, aby sme odvolali pána predsedu Pašku. Nemáme reálnu silu na to, aby sme kohokoľvek z členov vlády odvolali. Vy to veľmi dobre viete. Prečo nám nenecháte aspoň to jedno jediné, čo nám zostáva, a to je to, povedať si za týmto pultom slobodne to, čo si myslíme my. A my sme volení zástupcovia ľudu a tí ľudia, ktorí ma sem dostali, mi dnes píšu a chcú, aby mojimi ústami prehovorili. Prečo je to taký problém? Ja tomu nerozumiem. Nie sú tam ani vulgarizmy, nie je tam nič. (Reakcia z pléna, prerušenie vystúpenia predsedajúcou.)
Danko, Andrej, predseda NR SR (2019-06-19):
Prosím, prezentujme sa a hlasujme. (Hlasovanie.) Prítomných 143 poslancov, za 143. Konštatujem, že sme schválili tento návrh. Panie poslankyne, páni poslanci, chcem vás informovať, že minister dopravy a výstavby z dôvodu neodkladných pracovných povinností písomne požiadal o prerokovanie troch vládnych návrhov zákonov v druhom čítaní v piatok 21. júna 2019 o 9.00 hod. Sú to body 30 až 32 schváleného programu, tlače 1399, 1424 a 1423. Je všeobecný súhlas? (Súhlasná reakcia pléna.) Áno? Ďakujem, takže som vnímal, že je všeobecný súhlas. Ak nie, tak... Prosím, dva, prvý procedurálny návrh – pani poslankyňa Zemanová.
P. Paška, predseda NR SR: (2008-02-01):
Teraz vás poprosím o uvedenie výsledkov alebo informáciu o výsledkoch na voľbu členov Rady Slovenskej televízie. [Výsledky tajného hlasovania: Návrh na voľbu členov Rady Slovenskej televízie (tlač 521).]
Paška, Pavol, predseda NR SR (2012-09-12):
Pán poslanec Baška.
Paška, Pavol, predseda NR SR (2014-10-21):
Pán poslanec Petrák, nie je v sále, stráca poradie. Pán poslanec Fronc, nie je v sále. Pán poslanec Kadúc, nech sa páči.
Sulík, Richard, predseda NR SR (2011-06-17):
Áno. (Smiech v sále.) (Prestávka.) (Po prestávke.)
Laššáková, Ľubica, poslankyňa NR SR (2023-12-07):
Ďakujem veľmi pekne, zároveň sa ospravedlňujem. Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 84. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 91 z 1. decembra 2023 navrhujem, aby návrh zákona prerokovali Ústavnoprávny výbor Národnej rady, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory v druhom čítaní vrátane v gestorskom výbore prerokovali ihneď. Prosím, pán predsedajúci, otvorte rozpravu.
Figeľ, Ján, podpredseda NR SR (2014-10-22):
Ďalšiu faktickú nech sa páči, Jozef Viskupič.
Pellegrini, Peter, predseda NR SR (2023-12-20):
Ďakujem veľmi pekne, pani poslankyňa, za tento konštruktívny prístup a teraz už môžme pokračovať v hlasovaní. Nech sa páči. Pán poslanec, ale ja som prerušil hlasovanie na tú dobu, vtedy som dal možnosť pani poslankyni Holečkovej a teraz už má pán poslanec informoval, že pokračujeme v hlasovaní. Po hlasovaní vám dám procedurálny návrh tak, ako sa v zmysle rokovacieho poriadku patrí. Pokračujeme v hlasovaní. Pán poslanec, nech sa páči.
Hrušovský, Pavol, podpredseda NR SR (2011-09-07):
Nech sa páči, pán poslanec Poliačik.
A. Belousovová, podpredsedníčka NR SR: (2008-05-16):
A pán poslanec Kahanec má slovo.
Krajkovič, Mikuláš, poslanec NR SR (2011-03-31):
Ďakujem za slovo. Vážený pán predsedajúci, vážený pán minister, kolegyne, kolegovia, dovoľte mi predniesť spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Rámcovou dohodou medzi Európskou úniou a jej členskými štátmi na jednej strane a Kórejskou republikou na strane druhej. Návrh na vyslovenie súhlasu Národnej rady Slovenskej republiky s Rámcovou dohodou pridelil predseda Národnej rady Slovenskej republiky svojím rozhodnutím č. 256 z 23. februára 2011 na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady Slovenskej republiky. Výbory, ktorým bol materiál pridelený, prerokovali tento v určenej lehote, Ústavnoprávny výbor Národnej rady Slovenskej republiky uznesením z 8. marca 2011 č. 134 a Zahraničný výbor Národnej rady Slovenskej republiky uznesením zo 17. marca 2011 č. 50 a odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť s rámcovou dohodou súhlas a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov a poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 8 písm. d) Ústavy Slovenskej republiky vysloviť súhlas s Rámcovou dohodou medzi Európskou úniou a jej členskými štátmi na jednej strane a Kórejskou republikou na strane druhej a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s rámcovou dohodou vrátane návrhu na uznesenie Národnej rady Slovenskej republiky bola schválená uznesením gestorského výboru zo 17. marca 2011 č. 57. Ďakujem, pán predsedajúci, prosím, otvorte k tomu rozpravu.
Pčolinský, Peter, podpredseda NR SR (2022-12-06):
Ďakujem, pán poslanec. Mikrofón už vám nejde. Teraz vystúpi v rozprave pán poslanec Kuriak.
Glváč, Martin, podpredseda NR SR (2016-12-08):
(Povedané pred začiatkom schôdze.) Vážené panie poslankyne, vážení poslanci, možno o dve-tri minúty začneme, ešte pán podpredseda vlády je tuná niekde na Palisádoch v aute, takže o dve-tri minútky. (Pauza do začiatku schôdze.)
Jarjabek, Dušan, poslanec NR SR (2011-03-30):
Ďakujem, pán predsedajúci. Ja sa chcem tiež poďakovať pánovi poslancovi Čaplovičovi za skutočne v prvom čítaní veľmi korektné pomenovanie problémov tohto návrhu zákona a v prvom čítaní hlavne pomenovania tej filozofie, ktorú tento zákon sleduje aj v rámci istých súvislostí. Naozaj stále vyčnieva otázka, na ktorú, predpokladám, dostaneme odpoveď aj v nejakom slove, ktoré si pán podpredseda vlády zoberie, prečo je tento zákon a vlastne kto o takýto zákon vlastne stojí, aby v tejto podobe, tak ako to prezentuje podpredseda vlády, zaznieval v tomto parlamente. Ja som presvedčený, že v druhom čítaní, kde sa tento návrh zákona dostane, rozoberieme to paragrafové znenie a presne poukážeme na tie súvislosti, napr. aj s Ústavou Slovenskej republiky, kde teda podľa vyjadrenia právnikov nie je všetko v poriadku, hoci právnici tuná môžu rozprávať, čo chcú. Proste sú iní právnici, ktorí to spochybňujú. Už len ten samotný fakt. Stále hovoríme o nejakých 10 %, 15 %. Pán podpredseda, prečo tu nehovoríme o 13 %, 7 %? Kedy ste si spravili nejaký hĺbkový prieskum? Kde ste prišli vlastne na tie percentá, na tie čísla, o ktorých tam hovoríte? Je to absolútne nedôveryhodné, čo v tomto návrhu zákona ste napísali. A pýtam sa ešte raz: Kto vám o takto koncipovaný zákon stojí, pán podpredseda? (Potlesk.)
Kuffa, Štefan, poslanec NR SR (2013-02-06):
Presne tak, pán predseda, radšej nech odídu tí kolegovia. Ďakujem za slovo. Vážený pán predseda, vážený pán predkladateľ a vážený pán... (Prerušenie rečníka predsedajúcim.)
Chren, Martin, poslanec NR SR (2012-08-07):
Ďakujem veľmi pekne. Vážený pán minister, spomenuli ste tu kríž, ktorý musíte niesť na kalváriu a ja vám tento kríž úprimne nezávidím. V Banskej Štiavnici máme krásnu kalváriu, často sa tam chodím prejsť, ale ešte som nikdy nepočul o tom, že by niekto musel niesť kríž, ktorý by mu nebol objektívne daný, a je to naozaj najhoršia asi skúsenosť, keď niekto musí niesť kríž, ktorý je zapríčinený len a len jeho vlastnou neschopnosťou, neschopnosťou šetriť, neschopnosťou šetriť vo verejných výdavkoch, a preto musíte ozbíjať bežných ľudí a ja verím, že vám to vadí, že svoju neschopnosť šetriť musíte riešiť tým, že chytíte ľudí za nohy a snažíte sa z nich vytriasť aj posledné drobné, tých bežných občanov aj vašich vlastných voličov. Takýto kríž musí byť naozaj najťažší zo všetkých. Poznáme to všetci, že najhoršie je, keď urobíme nejakú hlúposť a jediná fotka zodpovednej osoby za tú hlúposť sa nachádza v našom vlastnom občianskom preukaze, to nás musí hnevať zo všetkého najviac, pretože to ani nemáme na koho zhodiť a nemáme sa na koho vyhovoriť, tak ako vy za túto vašu vlastnú neschopnosť šetriť. Dovoľte mi ešte spomenúť pár takých drobných bodov, koľko stihnem. Porovnávali ste vo svojom vystúpení výnosnosť prvého a druhého piliera. Vážený pán minister, prvý pilier nemá výnosnosť. Prvý pilier vypláca len toľko, o koľko dokáže zozdierať pracujúcich a bežných ľudí a keďže nedokáže vyplácať dôstojné dôchodky, tak musíte nonstop znižovať tieto dôchodky, alebo zvyšovať odvody, ako to robíte aj v tejto vašej novele. Čiže prvý pilier nemá žiadnu výnosnosť a nie je fér porovnávať výnosnosť prvého a druhého piliera. Zároveň v druhom pilieri, aj keď tie výnosy možno, aj kvôli veciam ako je Madejova novela, neboli také veľké. Pán minister, možnosť dediť, to je to, čo sa v prvom pilieri nenachádza a to je to, o ktorú napríklad pripravujete mnohých ľudí.
Verešová, Anna, poslankyňa NR SR (2017-04-07):
Nuž áno. V našom odôvodnení odvolať ministra Richtera boli aj čísla a veta, že náš minister Richter rezignoval na poctivú politiku zamestnanosti a vy zúfalo porovnávate február 2017 či, pardon, apríl 2117 s aprílom 2012 a hovoríte nie o percentách, ale že je nezamestnaných menej ako 59-tisíc. Áno, problémom Slovenska je v prvom rade obrovská dlhodobá nezamestnanosť. Totižto, keby ten náš pán minister Richter bol slepý a hluchý a keby tam dokonca na tom svojom mieste ani nesedel, tak aj u nás by klesala nezamestnanosť, pretože klesá v celej Európe. Ale my máme obrovskú dlhodobú nezamestnanosť. Vysoký podiel dlhodobej nezamestnanosti Slovensko zaraďuje medzi najviac postihnuté štáty Európskej únie, a k tomu ak pripočítame nedostatočne zmapovanú situáciu v uzavretých rómskych komunitách, nezamestnanosť, tá dlhodobá, môže byť ešte vážnejším problémom, ako ukazujú oficiálne merania. Dokonca sa hovorí až o výške ďalších zhruba 100-tisíc ľudí. A o tých mladých ľuďoch do tých 25 rokov alebo 29 rokov, nehľaďte do čísiel, nehľaďte do všelijakých papierov, choďte za ľuďmi, ktorí pracujú s mladými nezamestnanými. Predstavte si, že každý siedmy nezamestnaný je mladý človek do 25 rokov, nehovorím do 29 rokov, do 25 rokov. Samozrejme, vyšší podiel, už potom vyšší pomer je pri do 29. Stále je to škandálom, hovoria to tí, organizácie a ľudia, ktorí s mladými nezamestnanými pracujú v teréne.
Grendel, Gábor, podpredseda NR SR (2021-11-11):
Pán poslanec Miroslav Žiak.
Sulík, Richard, predseda NR SR (2011-09-06):
Pán Paška, dovolím si vás informovať, podľa harmonogramu schôdzí, ktorý bol začiatkom roka rozdaný a aj vami schválený, budeme rokovať budúci týždeň v pondelok, štvrtok je sviatok, teda budeme rokovať v pondelok, utorok, stredu, štvrtok je sviatok a v piatok sa rokovať nebude, čiže budeme rokovať tak, ako je to už trištvrte roka naplánované. Nepochopil som úplne, čo to... (Reakcia z pléna.) Ďalší pondelok sa rokovať... Tento program dostali úplne všetci, bol vyhotovený po tom, čo bol schválený na grémiu začiatkom roka, ma to trocha prekvapuje, ale vám rád prečítam. V ďalšom týždni sa bude rokovať utorok, stredu, štvrtok a piatok od 20. do 23. septembra, čiže presne podľa plánu ideme. Pán minister Figeľ sa nenachádza... (Ruch v sále.) Prerušujem schôdzu na tri minúty, dokým sa pán minister dostaví. Ďakujem. Pokračujeme v schôdzi, dámy a páni, poprosím, keby ste sa mohli usadiť a netelefonovať. A teraz poprosím 1. podpredsedu vlády a ministra dopravy Jána Figeľa, aby vládny návrh zákona uviedol, a tiež poprosím spravodajcu, ktorého určil gestorský výbor, poslanca Ľudovíta Kaníka, aby zaujal miesto pre spravodajcov. Nech sa páči.
Zmajkovičová, Renáta, podpredsedníčka NR SR (2014-01-31):
Ďakujem. Otváram všeobecnú rozpravu, do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pani poslankyňa Mezenská, jediný, kto sa prihlásil. Uzatváram možnosť prihlásiť sa. Pani poslankyňa Mezenská.
Verešová, Anna, poslankyňa NR SR (2018-12-07):
Kolegyňa, pýtala si sa na začiatku svojho príspevku, že ako ďalej s politikou zamestnanosti na Slovensku. Keď si predstavím, koľkokrát si vystúpila s rôznymi návrhmi ako inkluzívne zamestnávanie či podpora podnikateľov takých tých jednoosobových, hovorili nám to priamo v regióne, že oni potom naozaj aj vytvárali pracovné miesta a čo bolo dôležité v regiónoch, kde bola vysoká miera nezamestnanosti, pretože tam žili, bývali. Priznám sa, že, že až mi je to všetko ľúto alebo až by sme mali zaplakať nad tým, kde sme. Pretože je to tak. A prepáčte mi za to, že to dookola opakujeme, ale naozaj je to maslo pána ministra Richtera a dokonca aj predtým ešte 4 roky od roku 2006 a 2010, to je už naozaj veľa rokov, 13 rokov s jeden a polročnou prestávkou, čo máte v rukách, strana SMER, ministerstvo práce, lebo teraz hovoríme o zamestnanosti, tak budem hovoriť, že rezort práce. Tá obrovská armáda dlhodobo nezamestnaných, to je stále naozaj armáda a s nimi sa už naozaj skoro nedá nič robiť, pretože tento problém je nenormálne zanedbaný. Naozaj stratili zručnosti a naozaj stratili návyky. Tie prekvalifikácie a prevzdelávania sú naozaj už teraz s ľuďmi, ktorí sú viac ako 48 mesiacov nezamestnaní a viac ako 24 mesiacov, už dnes je naozaj nenormálne zložitá. Ale nebolo to tak pred ani štyrmi rokmi, ani ôsmimi rokmi. Naozaj sa s týmito ľuďmi dalo niečo robiť. No a ďalšia vec, že čo ste robili s tými, aby sa vrátili ľudia zo zahraničia. To je ďalšia otázka. Je toto maslo pána ministra Richtera.
T. Cabaj, poslanec: (2006-12-13):
Cieľom tohto predloženého návrhu zákona je úprava, ktorá mení vymenúvanie a odvolávanie predsedu, podpredsedu a členov správnej a dozornej rady. Veľmi jednoducho povedané, táto kompetencia, ktorú doteraz mala vláda Slovenskej republiky, sa presúva na ministra pôdohospodárstva, ktorý je v priamej gescii zodpovedný za túto oblasť. Ak len trochu načrieme do doterajšieho zákona, na jeho návrh doteraz vlastne vymenovala týchto činovníkov vláda. Teraz je tu priama pôsobnosť na ministra pôdohospodárstva. Vychádzame aj z toho, že máme záujem, aby sa dosiahla pružnosť a operatívnosť pri riešení priorít a potrieb v oblasti pôdohospodárstva, usporiadaní pozemkového vlastníctva, využitia hospodárskych výsledkov dosiahnutých pri nakladaní s majetkom, ktorý bol zverený do správy Slovenského pozemkového fondu. Navrhovaná úprava má za cieľ upraviť zloženie správnej rady, mala byť zabezpečiť objektívne rozhodnutie o hlavných činnostiach pozemkového fondu, zloženie dozornej rady si kladie za cieľ zabezpečiť kontrolu efektívneho hospodárenia s prostriedkami rozpočtu pozemkového fondu a efektívne nakladanie spravovaného majetku. Chcem len konštatovať, že návrh zákona je v súlade s Ústavou Slovenskej republiky, so súvisiacimi predpismi, medzinárodnými zmluvami a inými medzinárodnými dokumentmi, ktorými je viazaná Slovenská republika. Samozrejme, bude priestor, aby sme potom, pokiaľ zákon bude posunutý, a o to vás chcem požiadať, aby ste zaradili zákon do druhého čítania s tým, že by bol predložený na prerokovanie patričným výborom a potom na januárovú schôdzu by bol v druhom čítaní na schôdzi Národnej rady. Samozrejme v materiáloch, ktoré ste dostali k tomuto návrhu zákona, sú všetky náležitosti, ktoré návrh zákona má mať aj priložený doklad z ministerstva financií, ktorý potvrdzuje, že vyjadrenie, ktorým ako predkladatelia konštatujeme, že nebude mať dopad na štátny rozpočet ani na rozpočty vyšších územných celkov a rozpočty obcí. Toto vlastne potvrdzuje aj ministerstvo financií, sekcia rozpočtovej politiky. Takže, vážené kolegyne, kolegovia, chcem vás poprosiť o podporu predloženého poslaneckého návrhu zákona, zaradiť ho do druhého čítania. Ďakujem pekne.
Pellegrini, Peter, predseda NR SR (2015-05-05):
Ďakujem pekne, pán spravodajca, otváram všeobecnú rozpravu. Konštatujem, že som do rozpravy obdržal dve písomné prihlášky, za klub KDH pán poslanec Kvasnička a ďalšia písomne prihlásená je pani poslankyňa Vášáryová. Nech sa páči, pán poslanec Kvasnička, máte slovo.
Paška, Pavol, predseda NR SR (2014-04-01):
Ďakujem pekne. Poprosím spravodajcu o informáciu.
Šíbl, Jaromír, poslanec NR SR (2021-09-30):
Hlasovanie dnes o 11.00 hod.
Jurinová, Erika, podpredsedníčka NR SR (2014-09-18):
Ďakujem pekne, pán minister, za odpoveď. Ja len teda sľúbila som, že naozaj budem sa na túto cestu dotazovať tak veľa, ako sa len bude dať. Preto prosím zároveň aj vás o trpezlivosť. Naozaj je to problém, ktorý trápi konkrétne ľudí na Orave už dlhý čas, takže opäť vyjadrím len, že chcem dôverovať slovám, ktoré opäť potvrdzujú tie vaše slová z predchádzajúcej odpovede na predchádzajúcu otázku, a dúfam, že naozaj v októbri bude to výberové konanie vypísané, a budem dúfam, že sa podarí aj zrealizovať. Ďakujem.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 131 poslancov, za 115, proti nikto, zdržalo sa 15, nehlasoval 1. Tieto body zo spoločnej správy sme schválili.
Hrnčiar, Andrej, podpredseda NR SR (2017-03-23):
Prosím uvedeného spravodajcu z výboru pre pôdohospodárstvo a životné prostredie poslanca Mikuláša Krajkoviča, aby informoval Národnú radu o výsledku rokovania výboru o tomto návrhu vlády.
Bugár, Béla, podpredseda NR SR (2018-06-20):
Počkajte chvíľku. Páni poslanci, prosím o väčší kľud.
Glváč, Martin, podpredseda NR SR (2018-05-24):
Pán poslanec Marosz.
Jurinová, Erika, podpredsedníčka NR SR (2013-09-18):
Ďakujem pekne, pán kolega. Ďalší prihlásený do rozpravy je pán poslanec Juraj Miškov.
Paška, Pavol, predseda NR SR (2014-10-21):
Budeme pokračovať. Ešte pani poslankyňa Mezenská?
J. Kvorka, poslanec: (2009-06-17):
A druhý problém, ktorý je dôležitý, je technický stav vozidiel, ktoré sa dostávajú na túto cestnú komunikáciu. Jednoznačne aj keď si kúpite osobný automobil, musí po štyroch rokoch ísť nový osobný automobil na STK-ačku, aby sa zistil technický stav vozidla, v akom stave sa nachádza. Momentálnym prijatím zákona sa hovorí, že od nadobudnutia účinnosti je potrebné, poviem, s traktorom ísť na STK-ačku, ktorá platí 2 roky, a potom sa to musí obnovovať každé ďalšie dva roky. A kde vidím problém? Tie traktory, ktoré majú technické preukazy, ktoré majú STK-ačky, tak tie traktory neohrozujú tú cestnú premávku až takým spôsobom . Ale tu chodí veľa traktorov na cestnú komunikáciu, ktoré práve toto nemajú a ktorým to chýba. Sú to vozidlá, ktoré ohrozujú cestnú premávku, spôsobujú rôzne dopravné nehody. A toto je najväčší problém podľa môjho názoru, ktorý je potrebné vyriešiť, pretože dneska si ľudia robia traktory doma, robia si to z kadečoho a potom na cestnú komunikáciu vyjde traktor taký, ktorý jednoducho nemá nič spoločné s technickým... (Vystúpenie prerušené časomerom.)
Bagačka, Michal, poslanec NR SR (2018-10-16):
Ďakujem, ja len tak na odľahčenie, pán kolega, podľa mňa to nie je kakadu žltočelý, ale kakadu ružový v tej Austrálii.
Pellegrini, Peter, predseda NR SR (2015-05-05):
Samozrejme, nech sa páči, dajte plnú minútu pánovi poslancovi Hubovi.
Figeľ, Ján, podpredseda NR SR (2015-11-11):
Ďakujem pekne. Otváram rozpravu. Písomne som dostal prihlášky do rozpravy od dvoch pánov poslancov, a to Igora Hraška a Alojza Hlinu. Nech sa páči, v tomto poradí, prvý Igor Hraško.
Hlina, Alojz, poslanec NR SR (2015-03-20):
Ďakujem pekne. Ďakujem aj kolegovi za príspevok. Pristavím sa pri jednej veci, ktorá sa tu objavuje. A keby to povedal niekde, dajme tomu, majú nejaké centrum voľného času a nechcem sa dotknúť, nejaké, však sú medzi nami aj osobitné školy a tie deti medzi sebou by povedali, že preto Váhostav neplatí, lebo štát vysúťažil lacné diaľnice, by som prípadne, teda však sme zmierliví, máme pochopenie, ale predstavte si, že toto povedal premiér Slovenskej republiky. Napísal blog dokonca, aj to zle vypočítal. A je to urážajúce. Mňa sa hrubo dotklo. Mňa to urazilo, že niekto kalkuluje, že teda ľudia sú takí, by som povedal, až sa to tak ťažko hovorí, hej, že ako hlúpi, že tomu naletia. Ale normálne to náš premiér povedal. On v zásade chce povedať, že predstavte si, že keď Široký podpisoval, alebo jeho ľudia podpisovali tie zmluvy, tak pani Radičová stála pri ňom, devina pri hlave a tuná pán Figeľ asi ešte zozadu z druhej strany tiež možno nejaký škorpión. Viete, že aby sme si to vizualizovali. Čiže on ako keby chcel povedať, že ste donútili, pán predseda, ja by som to na vás nepovedal, že vy ste taký, že ako ste donútili tých biednych predstaviteľov tých veľkých stavebných firiem, ako ste boli proste ako v tých filmoch a takto ste ich chudákov k tomu donútili. On nám toto chce, naozaj, premiér Slovenskej republiky to hovorí. Nehovorí to nejaký, by som povedal, že jednoduchší, premiér to hovorí a hovorí to svojim občanom ako dôvod, prečo jeho lieblingovia neplatia biedakom, ktorí nemajú pomaly čo do hrnca. Naozaj, naozaj úchvatné. A to už aj, čo kolega hovoril, keby neplatilo to, ale už to nestihnem povedať, však keď bude príležitosť, pri inom, že čo to potom mohlo byť, ak to nebolo tak, ale že to bol podvod od začiatku.
Figeľ, Ján, podpredseda NR SR (2013-10-22):
Na vystúpenie pani poslankyne je jedna faktická poznámka. Nech sa páči, Ján Senko.
Pellegrini, Peter, predseda NR SR (2015-06-18):
Nech sa páči, prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 120 poslancov, za hlasovalo 32, proti bolo 5 poslancov, zdržalo sa 82, nehlasoval 1. Konštatujem, že sme neschválili, aby bol tento návrh zákona postúpený do druhého čítania. Pristúpime teraz k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 1624). Pán poslanec Kolesík, nech sa páči, uveďte hlasovanie.
Klus, Martin, podpredseda NR SR (2019-12-03):
Ďakujem pekne. Dávam slovo spoločnému spravodajcovi z výboru pre sociálne veci pánovi poslancovi Burianovi, aby podal správu o výsledku prerokovania návrhu vo výboroch Národnej rady. Nech sa páči.
Sulík, Richard, podpredseda vlády a minister hospodárstva SR (2022-02-03):
Ďakujem pekne. Dobrý deň prajem, ctené pani poslankyne a páni poslanci a vážený pán poslanec Liba, Národná diaľničná spoločnosť v súčasnosti analyzuje ekonomické a vecné dopady zistení stavu opravných prác v tuneli Višňové na termín dokončenia stavby diaľnice D1 Lietavská Lúčka – Dubná Skala. Nový harmonogram prác zatiaľ nie je známy. V uplynulom mesiaci boli uskutočnené prvé merania s cieľom zistiť aktuálny stav primárneho aj sekundárneho ostenia v tuneli, v týchto dňoch sa vytvára pracovná skupina z nezávislých expertov, ktorej úlohou bude posúdenie výsledkov doteraz vykonaných meraní a navrhnutie ďalších krokov, napríklad vykonanie doplňujúcich meraní na komplexné posúdenie dopadu zväčšeného rozsahu opravných prác na uskutočnenie stavby. Nový harmonogram prác bude známy po vypracovaní analýzy pracovnou skupinou v najbližších mesiacoch. Toľkoto oficiálna odpoveď a ak dovolíte, by som dodal rád pár slov, preto lebo trochu o tom niečo vie moja osobná asistentka a terajšia riaditeľka kancelárie ministra, je bývalá projektantka alebo vzdelaním projektantka a robila ix rokov dozadu práve na projektovaní tohto tunelu a pozná to tam. A ešte pred vznikom tejto vlády sme boli konfrontovaní s takou asi, s takýmto štósom meracích protokolov, ktoré dokazovali, že tá vtedajšia spoločnosť vybraná minulou vládou to tam vedome flákala. A ide o to ostenie. Ostenie je, keď sa vyvŕta teda ten tunel a je to tam samá skala, tak sa nastrieka betón, aby to držalo. To je tzv. prvé ostenie a to, keď zaschne, tak sa spraví druhé. Keď sa spraví druhé, už sa nedá dostať k prvému, lebo to je vrstva na vrstve, ale to prvé tiež nesmie byť úplne odfláknuté. Ono je také čiastočne že pomocné, ale nesmie byť úplne odfláknuté. A veľakrát bolo. Tam bolo robených stovky meraní vtedy ešte a ukázalo sa, že to ostenie je nevyhovujúce. Ono sa to neprejaví ihneď, ale v takom tuneli sú tam aj nejaké priesaky vody, aj nejaké tlaky a podobne, čiže musí to spĺňať nejaké parametre. Tento tunel bol, po slovensky povedané, veľký prúser a je ním dodnes. Preto vám aj Andrej Doležal, ktorého tu dnes zastupujem, nevedel dať žiadnu konkrétnejšiu odpoveď, čo sa týka času, lebo to je, ako keď otvoríte Pandorinu skrinku alebo škatuľu s nejakými prekvapeniami a nikdy neviete, čo z toho vypadne. Je to, samozrejme, že kľúčový diaľničný bod a ja osobne si tiež veľmi želám, aby už bol čím skôr dokončený, preto lebo ten obchvat Žiliny a tá Dubná Skala a potom jak ide ten Šturec a jak sú tam večné zápchy, tak to keby sa podarilo spojazdniť, tak potom až na jeden kúsok, to je Martin – Kraľovany, neviem, ako sa, teda za Martinom, jak sú Sučany a potom po Kraľovany, neviem, ako sa presne ten úsek volá, tak to by vlastne už bol posledný, ktorý by chýbal do dokončenia D1. Odhadujem teda to, čo je naplánované, nie je to môj odhad, ale to, čo sa plánuje, rok 2026. Čiže skromných 16 rokov po tom, čo nám Robert Fico sľúbil, že to bude dokončené. Toľkoto k tej prvej otázke. Teda k otázke číslo dva.
Žiga, Peter, podpredseda NR SR (2024-04-18):
Pán poslanec Čellár.
Hrnčiar, Andrej, podpredseda NR SR (2019-01-29):
Je 19.03 hod. Končím dnešný rokovací deň, budeme pokračovať zajtra o deviatej ráno. (Prerušenie rokovania o 19.05 hodine.)
Bugár, Béla, podpredseda NR SR (2016-03-23):
Ďakujem. Takže pán predseda Národnej rady zvolal grémium. Nech sa páči, tu v tom priestore, kde sme vykonali tajné voľby, tam bude poslanecké grémium. Takže do tej doby prerušujem rokovanie. (Prestávka.) (Po prestávke.)
B. Bugár, podpredseda NR SR: (2003-12-05):
Nech sa páči.
Janiš, Stanislav, poslanec NR SR (2011-07-07):
Ďakujem, keďže bol schválený bod 11 spoločnej správy, o bode 12 zo spoločnej správy nebudeme hlasovať. Pristúpime k hlasovaniu o návrhoch z rozpravy v tom poradí, ako boli predložené. Hlasujeme o návrhu, o pozmeňujúcom návrhu pána poslanca Šebeja.
Šimečka, Michal, podpredseda NR SR (2024-05-10):
Ďakujem pekne. Ako ďalší písomne prihlásený do rozpravy za klub KDH, pán poslanec Hajko, nech sa páči. (Ruch v sále.)
Figeľ, Ján, podpredseda NR SR (2012-10-19):
Ďakujem pekne. Ďalšia faktická poznámka – pán poslanec Frešo.
V. Veteška, podpredseda NR SR: (2004-03-17):
J. Hrdlička, poslanec: Vážený pán predseda, vážení páni ministri, vážené kolegyne, kolegovia. Ako tu už bolo povedané, myslím si, že prerokúvaný bod programu je veľmi dôležitý a veľmi závažný a je mi veľmi ľúto a veľmi trápne, že tu sedíme v takom malom počte a práve pre dôležitosť tohto bodu programu a z vysokej úcty k predkladateľom a k občanom Slovenskej republiky nebudem vystupovať. Ďakujem pekne.
F. Mikloško, poslanec: (2008-10-28):
Pozrime sa na druhý problém, to je problém 2. piliera, aká je argumentácia predsedu vlády, aká je argumentácia pani ministerky Tomanovej, aká je argumentácia nakoniec, myslím, aj šéfa z poisťovne, ľudia v nevedomosti a v istej naivite proste naleteli a dajme im možnosť, aby sa v tejto veci spamätali. A znovu je to štát, ktorý otvára 2. pilier na to, aby sme pomohli ľuďom v ich nevedomosti, v ich čiastočnej naivite. Je to druhýkrát tá istá argumentácia, tento raz nie zo strany občanov, ale zo strany najvyšších ústavných činiteľov. A teraz tu prichádza poslanec Lipšic s naprosto nepolitickým, nestraníckym návrhom, ktorý sa má dotýkať agresívnych pôžičkových spoločností a ktorý má naozaj zabrániť tomu, aby nevedomých a najmä ľudí, ktorí medzi nami žijú a budú žiť, a budú žiť v každej krajine, to je úplne normálne, sme ochránili. Dámy a páni, ak počúvame argumentáciu občanov postihnutých z nebankových subjektov, a počul ju aj premiér vo volebnej kampani 2006, ak chceme počúvať argumenty premiéra Fica, že treba otvoriť 2. pilier, no tak nemôžeme nepočuť argumenty poslanca Lipšica len preto, že je poslancom opozície, a len preto, že medzi ním a ministrom spravodlivosti nepanuje nejaký obzvlášť veľký súlad, čo, by som povedal, nemôže slušných, dobrých a zodpovedných poslancov nijakým spôsobom narušovať. A preto apelujem naozaj, aby sme sa povzniesli nad opozičné tričko poslanca Lipšica a pomohli nevedomým a naivným ľuďom tak, ako to chce táto vláda robiť v iných prípadoch. Ďakujem.
Vons, Peter, poslanec NR SR (2021-12-07):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru chváliť.
Grendel, Gábor, podpredseda NR SR (2020-04-28):
Pani poslankyne, páni poslanci, posledná výzva na tajnú voľbu predsedu výboru pre kontrolu Vojenského spravodajstva. (Pokračovanie aktu tajného hlasovania.) Pani poslankyňa Halgašová bola pravdepodobne posledná, ktorá sa zúčastnila na tajnej voľbe. Však? (Reakcia z pléna.) Ešte traja, dobre. (Pokračovanie aktu tajného hlasovania.) Kolegyne, kolegovia, vyhlasujem tajné hlasovanie za ukončené. Poprosím overovateľov, aby po spočítaní hlasov informoval najprv plénum, až potom svojich kolegov, prípadne novinárov. (Prestávka. Spracúvanie výsledkov tajného hlasovania.) (Po prestávke.)
Kyselica, Boris, predseda NR SR (2022-12-20):
Pán predseda, dajte, prosím, hlasovať o návrhu zákona ako o celku.
P. Hrušovský, predseda NR SR: (2004-01-21):
(Hlasovanie.) 143 prítomných, 65 za návrh, 66 proti, 10 sa zdržalo, 2 nehlasovali. Návrh sme neschválili. Poprosím teraz pána poslanca, spoločného spravodajcu Madeja, aby uvádzal hlasovania k prerokúvanému ústavnému zákonu o ochrane verejného záujmu pri výkone verejných funkcionárov. Najskôr o návrhoch, ktoré sú uvedené v spoločnej správe, ktorú máte ako tlač 262a. Nech sa páči, pán poslanec Madej, uvádzajte návrhy na hlasovanie.
M. Sabolová, poslankyňa: (2009-10-22):
... ako sa nám podarilo v predchádzajúcich obdobiach práve vďaka obciam, občianskej aktivite, mimovládnym organizáciám, ale aj aktívnej účasti poslancov zabrániť otvoreniu nového lomu v oblasti Hrhova v krasovom území, pričom pôvodná ťažba pri Turni nad Bodvou je na 100 rokov, ale lobisti v tejto oblasti sú schopní otvoriť v územiach, ktoré sú chránené, ktoré sú krasové, na základe rozhodnutí orgánov štátu, bohužiaľ, otvoriť aj ložiská, ktoré sú ohrozením prírodného bohatstva Slovenska. A tak si myslím, že aj v tejto veci by bolo dobré, ak by sme tento predložený návrh zákona podporili. Kresťanskodemokratické hnutie ho podporí a v prípade, páni poslanci z vládnej koalície, ak už nechcete schváliť predkladané návrhy z opozície, bola by som veľmi rada, keby ste sa na výbore pre životné prostredie, pôdohospodárstvo venovali tejto oblasti a predložili novely zákonov, ktoré upevnia postavenie tých, ktorí chránia našu krajinu pred lobistami a pred ťažobnými spoločnosťami. Ďakujem pekne a verím, že dobrý návrh, kratučký návrh zákona v tejto Národnej rade prejde. Ďakujem pekne.
Šudík, Tomáš, poslanec NR SR (2020-04-29):
Ďakujem mojej predrečníčke za jej vystúpenie v rozprave. Myslím, že bolo celkom vecné a odborné a vytiahla všetky pozitívne veci z tohto programového vyhlásenia. Som veľmi rád, že sa tam aj, v oblasti vzdelávania myslíme aj na ľudí so zdravotne ťažkým postihnutím, pretože viem, že táto pomoc, kde zdravotne ťažko postihnuté deti budú spolupracovať so zdravými, nám len pomôže v rozvoji nášho štátu, našej krajine. Pretože tá úcta je veľmi dôležitá a tá pomoc ešte dôležitejšia. Tak verím, že aj pomocou tohto programového vyhlásenia, za ktoré rád zahlasujem, podáme vlastne tú pomocnú ruku zdravotne ťažko postihnutým aj v oblasti školstva a naše Slovensko zmeníme k lepšiemu a budeme naňho o štyri roky hrdí, kde sme našu krajinu posunuli a aký máme prístup k týmto ľuďom. Ďakujem krásne.
Zmajkovičová, Renáta, podpredsedníčka NR SR (2014-01-30):
Pani podpredsedníčka Jurinová.
Danko, Andrej, podpredseda NR SR (2023-12-18):
Poslankyňa Hanuliaková.
Pellegrini, Peter, predseda NR SR (2015-02-12):
Ďakujem pekne. Druhú otázku položil pán Miroslav Kadúc, položil ju ministrovi spravodlivosti Slovenskej republiky pánovi Tomášovi Borecovi a znie: „Pán minister, obrátil sa na mňa občan s otázkou, ako je možné, že nebankovky obchádzajú inštitút maximálnej odplaty pri spotrebiteľských úveroch tak, že poskytujú priamo alebo nepriamo dlžníkom ručenia za odplatu, ktorá sa do maximálnej odplaty nezapočítava. Máte takúto vedomosť a považujete to za správne?“ Nech sa páči, odpovedzte a oznámte mi ukončenie svojej odpovede. Ďakujem.
G. Gál, poslanec: (2008-10-23):
Ale všeobecne vnímam túto problematiku ako živú o to viac, že síce máme tu v platnosti zákon o ochrane verejného záujmu, ktorý je ústavným zákonom, ale z praxe viem, že tento ústavný zákon aplikuje do poslednej bodky len náš výbor pre nezlučiteľnosť funkcií, či už vezmeme do úvahy komisie, ktoré sa mali zriadiť pri vyšších územných celkoch, pri akademických senátoch, ale aj v mestských častiach a mestských zastupiteľstvách. Aplikácia toho zákona je nedostatočná, vidíme to nie raz a viem nie o jednom konflikte záujmov, kde poslanci mestských zastupiteľstiev sú nie že štatutármi príspevkových alebo rozpočtových organizácií, ale dokonca sú štatutármi spoločností s ručením obmedzeným rôznych mestských podnikov. Dobre, zákon umožňuje to, aby mestských poslancov alebo poslancov mestských zastupiteľstiev do týchto funkcií nominovalo samotné mestské zastupiteľstvo. Problém je, že nemôžu za to brať plat. A nie v jednom prípade viem, že berú za to odmenu, berú za to plat, normálne sú v zamestnaneckom pomere. Čiže najprv vždy treba dôstojne uplatňovať tie zákony, ktoré máme, ktoré máme v platnosti. A z tejto pôdy vyzývam každého, aby dbal vo svojom regióne, vo svojom okolí na to, aby aj vyššie územné celky, ako aj mestské zastupiteľstvá, zastupiteľstvá v mestských častiach, aj akademické senáty dodržiavali tento zákon, lebo potom takéto rozšírenia konfliktu záujmov síce my v dobrej viere prijmeme v Národnej rade, ale už s ich aplikáciou budeme mať problém. Dobre, prijmeme tento zákon, bude tam, my to vyslovíme v zákone o vyšších územných celkoch, že je to konflikt záujmov, ale neriešime už aplikáciu zákona, nebudeme to riešiť ani pri mestách, čo je podľa mňa hlavne pri tých väčších mestách tiež obrovský konflikt záujmov, keď vychádzame z toho, že akými financiami, akými právomocami sú niekedy vyzbrojené tieto organizácie. Takže privítam, keď tento návrh postúpi do ďalšieho legislatívneho konania. A ešte treba pouvažovať na tým, či nerozšíriť túto myšlienku aj na ďalšie inštitúcie. Ďakujem pekne.
Záborská, Anna, poslankyňa NR SR (2022-12-08):
Ďakujem pekne, pán predseda. Zasadnutie výboru pre zdravotníctvo je dnes o trinástej hodine. Ďakujem pekne.
Matovič, Igor, poslanec NR SR (2018-03-23):
Dávam procedurálny návrh, aby Národná rada zaviazala Úrad vlády, aby informoval Národnú radu o tom, koľkokrát a kedy presne bol Úrad vlády informovaný o nebezpečenstve plynúcom z prítomnosti ľudí blízkych talianskej mafii na Úrade vlády. Zdôvodnenie: Slovenská informačná služba informovala prezidenta, že závadové osoby si premiér Fico na Úrade vlády choval napriek tomu, že bol SIS opakovane upozornený na ich prepojenie s talianskou mafiou. Pevne verím, že poslanec Fico môj návrh podporí.
Krištúfková, Petra, poslankyňa NR SR (2017-05-17):
Ďakujem. Vážený pán predsedajúci, vážené panie poslankyne, vážení páni poslanci, dovoľte mi v krátkosti predstaviť návrh zákona, ktorým sa sprísňujú podmienky pre osobu, ktorej môže byť súdom zverené maloleté dieťa do náhradnej osobnej starostlivosti alebo do pestúnskej starostlivosti, o podmienku, aby táto osoba nespáchala úmyselný trestný čin. Taktiež sa taxatívne stanovuje povinnosť súdu preskúmať osobu, ktorej súd zverí maloleté dieťa do náhradnej osobnej starostlivosti alebo do pestúnskej starostlivosti, či nespáchala úmyselný trestný čin a vyžiadala si k tejto osobe odpis z registra trestov. Predkladaný návrh zákona nemá vplyv na rozpočet verejnej správy, nemá vplyv na podnikateľské prostredie, nemá sociálne vplyvy, nemá vplyv na životné prostredie a nemá vplyv na informatizáciu spoločnosti. Návrh zákona je v súlade s Ústavou Slovenskej republiky, s ústavnými zákonmi a ostatnými všeobecnej záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Ďakujem a zároveň sa hlásim ako prvá do rozpravy.
M. Hort, podpredseda NR SR: (2007-06-26):
A otváram rozpravu k tomuto vládnemu návrhu zákona. Konštatujem, že do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nik. Konštatujem teda, že sa nikto nehlási ani ústne. Uzatváram možnosť podania ústnych prihlášok do rozpravy a vyhlasujem rozpravu za skončenú. Predpokladám, že ani pán minister, ani pán spravodajca nechcú záverečné slovo. Prerušujem rokovanie o tomto bode programu. V ďalšom bode pristúpime k druhému čítaniu o vládnom návrhu zákona, ktorým sa menia a dopĺňajú niektoré zákony v súvislosti so zrušením krajských úradov . Vládny návrh zákona ste dostali pred prvým čítaním ako tlač 271 a spoločnú správu výborov máte ako tlač 271a. Prosím teraz pána podpredsedu vlády a ministra vnútra, aby aj tento vládny návrh zákona odôvodnil. Nech sa páči, pán minister, máte slovo.
Šimko, Igor, poslanec NR SR (2023-11-23):
Musím povedať, že na východnom Slovensku bolo úplne bežné, že bežný policajt ráno bol nervózny z toho, že pri mestskom úrade zase sú desiatky migrantov... (Prerušenie vystúpenia predsedajúcim.)
Novotný, Viliam, poslanec NR SR (2011-07-08):
Hlasovali sme o všetkých bodoch zo spoločnej správy a teraz nám zostáva ešte hlasovať o pozmeňujúcich návrhoch z rozpravy. Ako prvý podal pozmeňujúci a doplňujúci návrh pán poslanec Kolesík. Predkladateľ zákona pán minister vyjadril v zmysle rokovacieho poriadku nesúhlas s týmto pozmeňujúcim návrhom, keďže ide nad rámec novely, takže nemôžme o ňom hlasovať.
Kollár, Boris, predseda NR SR (2021-10-05):
Evidujem päť faktických poznámok. S prvou faktickou poznámkou vystúpi pán poslanec Kazda, nech sa páči, máte slovo.
J. Gajdošík, poslanec: (2010-03-04):
Podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, ústavnými zákonmi, inými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Nepredpokladá finančný dopad na verejné financie, podnikateľskú sféru, obyvateľov a životné prostredie. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 Legislatívnych pravidiel tvorby zákonov. Navrhovateľ v nej uvádza, že problematika návrhu právneho predpisu je upravená v práve Európskych spoločenstiev, nie je upravená v práve Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1532 z 15. februára 2010 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory Národnej rady Slovenskej republiky: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci a bývanie. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní vo výbore do 12. mája a gestorský výbor do 13. mája 2010. Pán predsedajúci, otvorte, prosím, rozpravu.
Jurinová, Erika, podpredsedníčka NR SR (2015-02-06):
Ďakujem. Otváram všeobecnú rozpravu. Do rozpravy som nedostala písomnú prihlášku. Pýtam sa, či sa chce niekto prihlásiť do rozpravy ústne. Prihlásený je pán poslanec Osuský, uzatváram možnosť ďalšieho prihlásenia a zároveň mu dávam slovo.